open-index/open-wikipedia-markdown huggingface dataset:
উত্তরখান

**উত্তরখান** বাংলাদেশের রাজধানী ঢাকার একটি এলাকা। এটি হজরত শাহজালাল আন্তর্জাতিক বিমানবন্দরের বিপরীতে অবস্থিত। এটি ঢাকার উত্তরাঞ্চলের পশ্চিম দিকে আব্দুল্লাহপুর থেকে পূর্বদিকে তেরমুখ সেতু পর্যন্ত বিস্তৃত।

## অবস্থান
তুরাগ ও বালু নদী দ্বারা বেষ্টিত উত্তরখানের উত্তরে গাজীপুর সদর উপজেলা, দক্ষিণে দক্ষিণখান, পশ্চিমে খিলক্ষেত এবং পূর্বদিকে কালীগঞ্জ উপজেলা অবস্থিত। এর বিপরীত দিকে হজরত শাহজালাল আন্তর্জাতিক বিমানবন্দর রয়েছে।

## ইতিহাস
বলা হয়ে থাকে যে ইসলাম ধর্মপ্রচারক শাহ কবির ১৬০১ সালে ভারতীয় উপমহাদেশের উত্রেখান নামক স্থান হতে থেকে এই এলাকায় এসে বসতি স্থাপন করেছিলেন বিধায় স্থানটির নাম উত্তরখান হয়েছে। অতীতে উত্তরখান এলাকা নিয়ে ঢাকা জেলার তেজগাঁও উন্নয়ন সার্কেলের অধীনস্থ প্রশাসনিক ইউনিয়ন ছিল যা ১৬টি ওয়ার্ডে বিভক্ত ছিল। ২০০৬ সালে এখানে একটি থানা প্রতিষ্ঠা করা হয়। পরবর্তীতে ২০১৫ সালে এটি ঢাকা উত্তর সিটি করপোরেশনের সাথে একীভূত করার সিদ্ধান্ত নেওয়া হয়। সীমানা সম্প্রসারণের পর ইউনিয়নটিকে ৩টি ওয়ার্ডে বিভক্ত করা হয়। অবকাঠামোগত উন্নয়ন থেকে বঞ্চিত এলাকাটি ২৬ জুলাই ২০১৭ সালে ঢাকা উত্তর সিটি কর্পোরেশনে একীভূত হয়ে যাওয়ার পর এলাকাটির অধিকাংশ অংশে নগরায়ণ ঘটে। প্রায় একই সময়ে পূর্বাচল এক্সপ্রেসওয়ে নির্মাণের জন্য নির্মাণ সরঞ্জাম নির্মাণ করতে বাংলাদেশ সেনাবাহিনী উত্তরখানে সড়ক নির্মাণ করায় এলাকার যোগাযোগ ব্যবস্থার উন্নয়ন ঘটে। ২০২২ সালে রাজধানী উন্নয়ন কর্তৃপক্ষের প্রণীত ডিটেইলড এরিয়া প্ল্যান অনুযায়ী উত্তরখানে একটি ইকোপার্ক ও ওয়াটারপার্ক নির্মাণের প্রস্তাব দেওয়া হয়।

## এলাকা
নিম্নোক্ত এলাকাগুলো নিয়ে উত্তরখান গঠিত:

## জনপরিসংখ্যান
২০২২ সালের আদমশুমারী অনুযায়ী উত্তরখানের জনসংখ্যা ১,২৬,১৪৯ জন। এর মধ্যে মুসলিম ১,২১,৭০৯ জন, হিন্দু ৩,৮০৭ জন, খ্রিস্টান ৬০০ জন, বৌদ্ধ ২০ জন এবং অন্যান্য ধর্মাবলম্বী ১৩ জন। ৬৫,৪৮৭ জন পুরুষ এবং ৬০,৬৬২ জন নারী।

## তথ্যসূত্র

বিষয়শ্রেণী:ঢাকার পাড়া
বিষয়শ্রেণী:ঢাকা জেলার বিলুপ্ত ইউনিয়ন
বাহাদুরপুর ইউনিয়ন, ভেড়ামারা

**বাহাদুরপুর ইউনিয়ন** বাংলাদেশের খুলনা বিভাগের কুষ্টিয়া জেলায় অবস্থিত ভেড়ামারা উপজেলার অন্তর্গত একটি ইউনিয়ন। এটি ৩৮.৮৫ কিমি২ (১৫.০০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৮,৭৯৪ জন। ইউনিয়নটিতে মোট গ্রামের সংখ্যা ১৫টি ও মৌজার সংখ্যা ৪টি।

## গ্রামসমূহ
# রায়টা
# রায়টা নতুন পাড়া              
# আড়কান্দি
# মেঘনাপাড়া
# মাধবপুর
# গোসাই পাড়া
# মালি পাড়া
# কাজি পাড়া
# বাঁশের দিয়াড়
# কৈগাড়ি পাড়া
# বাহাদুরপুর
# জামালপুর
# মসলেমপুর
# কুচিয়ামোড়া
# ঠাকুরদৌলতপুর

## তথ্যসূত্র

বিষয়শ্রেণী:ভেড়ামারা উপজেলার ইউনিয়ন
ইউরোপীয় পকেট বিলিয়ার্ড ফেডারেশন

**ইউরোপীয় পকেট বিলিয়ার্ড ফেডারেশন** - ইপিবিএফ () হল ইউরোপের পকেট বিলিয়ার্ড নিয়ন্ত্রণকারী সংস্থা। এটি ওয়ার্ল্ড পুল-বিলিয়ার্ড অ্যাসোসিয়েশনের (ডাব্লুপিএ) ইউরোপীয় অঞ্চলের সদস্যদের নিয়ে গঠিত। সংস্থাটির সদর দপ্তর নেদারল্যান্ডসে অবস্থিত।

১৯৮০ সাল থেকেই ফেডারেশনটি ইউরোপীয় পুল চ্যাম্পিয়নশিপ আয়োজন করে আসছে। এছাড়া, ১৯৯৯ সালে সংস্থাটি ইউরো ট্যুর ইভেন্টগুলোর প্রচলন করে।

## সদস্য
থাম্ব|মানচিত্রে বিশ্ব পুল অ্যাসোসিয়েশনের সদস্য রাষ্ট্রসমূহ (ইপিবিএফ-এর সদস্যরা নীল চিহ্নিত)

১৯৭৮ সালে জার্মানি (ডিবিইউ) ও সুইডেনের (এসবিএফ) বিলিয়ার্ড সংস্থাকে নিয়ে ইপিবিএফ গঠিত হয়। এরপর ১৯৮০ সালে সুইজারল্যান্ড, অস্ট্রিয়া, লিচটেনস্টাইন এবং নেদারল্যান্ডস তাদের সাথে যোগ দেয়। বর্তমানে এর সদস্য সংখ্যা ৩০-এর অধিক।

 ইপিবিএফ এর সদস্য রাষ্ট্রগুলো হলো:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

## টীকা

## তথ্যসূত্র

## বহিঃসংযোগ
* ইউরোপীয় পকেট বিলিয়ার্ড ফেডারেশনের ওয়েবসাইট
* বিশ্ব পুল-বিলিয়ার্ড অ্যাসোসিয়েশনের ওয়েবসাইটে ইপিবিএফ 

বিষয়শ্রেণী:ইউরোপের ক্রীড়া পরিচালনা পরিষদ
বিষয়শ্রেণী:পুল-বিলিয়ার্ড পরিচালনা পরিষদ
বিষয়শ্রেণী:১৯৭৮-এ প্রতিষ্ঠিত
হরিরামপুর ইউনিয়ন, তেজগাঁও

**হরিরামপুর ইউনিয়ন** বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।

## ইতিহাস

## অবস্থান ও সীমানা
তুরাগ নদীর তীরে ঢাকা মহানগরীর উত্তর-পশ্চিম সিমান্তে তেজগাঁও উন্নয়ন সার্কেল, ঢাকা-তে হরিরামপুর ইউনিয়ন অবস্থিত। ৩৩টি গ্রাম এবং উত্তরা মডেল টাউনের ১১নং থেকে ১৪ নং সেক্টর এবং প্রক্রিয়াধীন রাজউক ৩য় প্রকল্প এই ইউনিয়নের আওতাধীন এলাকা।

## আয়তন ও জনসংখ্যা
আয়তন:   ১০.৮৮ বর্গমাইল।

জনসংখ্যা: ২,৭০,০০০জন(প্রায়)

## দর্শনীয় স্থান
IUBAT University

## আরও দেখুন

* বেরাইদ ইউনিয়ন
* দক্ষিণখান ইউনিয়ন
* দক্ষিণখান ইউনিয়ন
* তেজগাঁও উন্নয়ন সার্কেল

## তথ্যসূত্র

## বহিঃসংযোগ

বিষয়শ্রেণী:ঢাকা জেলার বিলুপ্ত ইউনিয়ন
হানোফার–বার্লিন উচ্চ-গতির রেলপথ

**হানোফার–বার্লিন উচ্চ-গতির রেলপথ** হল ২৫৮ কিলোমিটার দীর্ঘ একটি উচ্চ-গতির রেলপথ, যেটি জার্মানির হ্যানোভার এবং বার্লিন শহরকে সংযুক্ত করে।

ওল্ফসবুর্গ-বার্লিন বিভাগটি একটি নতুন রেলপথ হিসাবে নির্মিত হয় এবং ১৮৭১ সালে চালু হওয়া লেহরতে বাহনের (পুরাতন বার্লিন-হানোফার রেলপথ) সমান্তরালে অগ্রসর হয়। পুরো রেলপথটি আনুষ্ঠানিকভাবে ১৫ ই সেপ্টেম্বর ১৯৯৮ সালে খোলা হয় এবং ২০ সেপ্টেম্বর ১৯৯৮ সাল থেকে বাণিজ্যিক পরিষেবাতে নিযুক্ত রয়েছে।

সামগ্রিক হানোফার-বার্লিন প্রকল্প (লেহরতে বাহনের পুনর্গঠন ও আপগ্রেড সহ) ফেডারাল ট্রান্সপোর্ট পরিকল্পনার *জার্মান ঐক্য রেল প্রকল্প নং ৪* (ভিডিই ৪) হিসাবে সম্পন্ন হয়।

## প্রকল্প
রেলপথটি পাঁচটি বিভাগ নিয়ে গঠিত: হানোফার ও লেহরতে (১৬০ কিলোমিটার/ঘণ্টা পর্যন্ত ক্রিয়াকলাপের জন্য) এবং লেহরতে ও উল্ফসবুর্গের (২০০ কিমি/ঘণ্টা) এর মধ্যে আপগ্রেডড লাইন, উল্ফসবার্গ এবং ওবিসফেল্ডের (নতুনভাবে ৬৮ কিলোমিটার) মধ্যে নতুন এবং আপগ্রেডড লাইন; তার পরে ওবিসফেল্ড এবং স্টাকাকেন (২৫০ কিমি/ঘণ্টা) এর মধ্যে ১৪৮ কিলোমিটার দীর্ঘ নতুন রেলপথ এবং স্টাকেন এবং বার্লিন স্টাডটবান ও বার্লিন স্টেশন (৬০ থেকে ১৬০ কিমি/ঘণ্টা) এর মধ্যে সংযোগ রয়েছে।

## তথ্যসূত্র

## বহিঃসংযোগ

বিষয়শ্রেণী:জার্মানির উচ্চ-গতির রেলপথ
চৌধুরীহাট রেলওয়ে স্টেশন

**চৌধুরীহাট রেলওয়ে স্টেশন** বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।

## ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে **চৌধুরীহাট রেলওয়ে স্টেশন** তৈরি করা হয়।

## পরিষেবা
চৌধুরীহাট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
*নাজিরহাট কমিউটার
*চট্টগ্রাম বিশ্ববিদ্যালয় কমিউটার ও
*চট্টগ্রাম বিশ্ববিদ্যালয় শাটল।

## তথ্যসূত্র

বিষয়শ্রেণী:চট্টগ্রাম জেলার রেলওয়ে স্টেশন
রোশনি চোপড়া

**রোশনি চোপড়া** হলেন একজন ভারতীয় অভিনেত্রী, টেলিভিশন উপস্থাপক। তিনি এনডিটিভি ইমাজিনে প্রচারিত একটি আপাতবাস্তব টেলিভিশন অনুষ্ঠান *[[দিল জিতেগী দেশি গার্ল]]* এর উপস্থাপক। তিনি জি টিভিতে প্রচারিত *[[কসম সে]]* নামক টেলিভিশন ধারাবাহিকে পিয়া নামক একটি চরিত্র, যেটি কেন্দ্রীয় তিন চরিত্রের একটি, সেটিতে অভিনয় করেছেন।

## ক্যারিয়ার
রোশনি চোপড়া জি টিভিতে প্রচারিত *কসম সে* নামক টেলিভিশন ধারাবাহিকের প্রধান তিন মহিলা চরিত্রের একজন পিয়ার (যে নায়িকা বনি ওয়ালিয়ার ছোট বোন) চরিত্রে অভিনয় করার মাধ্যমে টেলিভিশন জগতে প্রবেশ করেছেন। তিনি আওয়ার ওউন ইংলিশ হাই স্কুলের একজন প্রাক্তন শিক্ষার্থী। তিনি *ফোর্থ আম্পায়ার* নামে পরিচিত দূরদর্শনে প্রচারিত পূর্ব-ম্যাচ ক্রিকেট অনুষ্ঠানের উপস্থাপকও ছিলেন। ২০০৪ সালে *[[ইন্ডিয়া'স গট ট্যালেন্ট]]* নামক টেলিভিশন অনুষ্ঠানের (যেটি *[[গট ট্যালেন্ট]]* নামক মার্কিন অনুষ্ঠানের ভারতীয় সংস্করণ) তিনজন বিচারকের একজন ছিলেন।

চোপড়া চলচ্চিত্র পরিচালক বিক্রম ভাটের চলচ্চিত্রে, *ফির*-এ অভিনয় করেছেন, যেটি ২০১১ সালের ১২ই আগস্ট তারিখে মুক্তি পেয়েছিল। তিনি ২০০৯-১০ সালে সনি এন্টারটেইনমেন্ট টেলিভিশনে প্রচারিত ''কমেডি সার্কাস তিন কা তড়কা'' নামক অনুষ্ঠানটি পরিচালনা করেছেন। অতঃপর তিনি স্টার স্পোর্টসে প্রচারিত *হিরোস - মোমেন্টস অ্যান্ড মেমোরিজ* নামক অনুষ্ঠানে উপস্থাপনার দায়িত্ব পালন করছেন। তিনি সনি এন্টারটেইনমেন্ট টেলিভিশনে প্রচারিত জনপ্রিয় ভৌতিক টেলিভিশন ধারাবাহিক *[[আহট]]* -এর একটি পর্ব *মৌত কা খেল* এ অভিনয় করেছেন। তিনি কালার্স টিভিতে প্রচারিত *[[কমেডি নাইটস উইথ কপিল]]* নামক সাপ্তাহিক টেলিভিশন অনুষ্ঠানে কাজ করেছেন। অতঃপর তিনি সনি এন্টারটেইনমেন্ট টেলিভিশনে প্রচারিত *দ্য ড্রামা কোম্পানির* একটি পর্বে কাজ করেছেন। সম্প্রতি তিনি একই চ্যানেলে কপিল শর্মার উপস্থাপনায় জনপ্রিয় কৌতুক অনুষ্ঠান *[[দ্য কপিল শর্মা শো]]*-এর একটি পর্বে অভিনয় করেছেন।

২০১১ সালের ২৯শে জানুয়ারি তারিখে, স্টার প্লাসে প্রচারিত অনুষ্ঠানে *পেয়ার মে টুইস্ট* এ কাজ করেছেন।

## ব্যক্তিগত জীবন
রোশনি চোপড়া ১৯৮০ সালের ২রা নভেম্বর তারিখে ভারতের নতুন দিল্লিতে রবি চোপড়া এবং মঞ্জু চোপড়ার ঘরে জন্মগ্রহণ করেছিলেন। দিয়া চোপড়া নামে তাঁর একজন বোন রয়েছেন, যিনি একজন অভিনেত্রী। চোপড়া চলচ্চিত্র নির্মাতা সিদ্ধার্থ আনন্দ কুমারকে বিবাহ করেছেন। তিনি ২০১২ সালের ৫ই নভেম্বর তারিখে এক পুত্র সন্তানের জন্ম দিয়েছেন, যার নাম জয়বীর। তিনি ২০১৬ সালের ১৮ই আগস্ট তারিখে তার দ্বিতীয় পুত্র সন্তানের জন্ম দিয়েছেন, যার নাম রিয়ান। তিনি জনপ্রিয় বলিউড চলচ্চিত্র নির্মাতা যশ চোপড়ার পরিবারের একজন সদস্য।

## তথ্যসূত্র

## বহিঃসংযোগ

* 

বিষয়শ্রেণী:১৯৮০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:২১শ শতাব্দীর ভারতীয় অভিনেত্রী

বিষয়শ্রেণী:পাঞ্জাবি নারী
বিষয়শ্রেণী:পাঞ্জাবি ব্যক্তি
বিষয়শ্রেণী:পাঞ্জাবি হিন্দু
বহলবাড়ীয়া ইউনিয়ন

**বহলবাড়ীয়া ইউনিয়ন** বাংলাদেশের খুলনা বিভাগের কুষ্টিয়া জেলায় অবস্থিত মিরপুর উপজেলার অন্তর্গত একটি ইউনিয়ন। এটি ৪৬.১৭ কিমি২ (১৭.৮৩ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ২৬,০৩২ জন। ইউনিয়নটিতে মোট গ্রামের সংখ্যা ৭টি ও মৌজার সংখ্যা ৫টি।

## তথ্যসূত্র

বিষয়শ্রেণী:মিরপুর উপজেলার ইউনিয়ন
পূজা চোপড়া

**পূজা চোপড়া** (জন্ম: ৩রা মে ১৯৮৫) একজন ভারতীয় চলচ্চিত্র অভিনেত্রী এবং মডেল। তিনি ২০০৯ মিস ওয়ার্ল্ড প্রতিযোগিতার সেমিফাইনালে পৌঁছানো এবং দক্ষিণ আফ্রিকার জোহানেসবার্গে অনুষ্ঠিত এক সুন্দরী প্রতিযোগিতায় "বিউটি উইথ এ পারপাস" খেতাব অর্জনকারী প্রথম ভারতীয় ছিলেন। তিনি ২০০৯ সালে ফেমিনা মিস ইন্ডিয়াসহ মোট আটটি জাতীয় এবং আন্তর্জাতিক খেতাব জয় করেছেন।

## প্রারম্ভিক জীবন
পূজা চোপড়া ১৯৮৫ সালের ৩রা মে তারিখে ভারতের পশ্চিমবঙ্গের কলকাতায় জন্মগ্রহণ করেছিলেন। তিনি একক মায়ের সন্তান ছিলেন এবং তিনি তাঁর মা এবং দিদিমার কাছেই শৈশব অতিবাহিত করেছেন। বর্তমানে তিনি মহারাষ্ট্রের পুনেতে বসবাস করছেন। শুভ্রা চোপড়া নামে তাঁর এক বড় বোন রয়েছে।

## পেশাজীবন
২০১৯ সালের ১৭ই ফেব্রুয়ারি তারিখে, পূজা চোপড়া কলকাতায় অনুষ্ঠিত ২০০৯ ফেমিনা মিস ইন্ডিয়া পূর্বের খেতাব অর্জন করেছিলেন। তিনি "মিস পারফেক্ট ১০", "মিস ক্যাটওয়াক", "মিস বিউটিফুল স্মাইল", "তালওয়ারকার্স বেস্ট বডি" এবং "মিস স্পার্কলিং বিউটি"-এর খেতাবও জয় করেছিলেন। এর ফলস্বরূপ তিনি ফেমিনা মিস ইন্ডিয়া ২০০৯র চূড়ান্ত দশ প্রতিযোগীর মধ্যে একজন হয়ে উঠেন। ২০০৯ সালের ৫ই এপ্রিল তারিখে, তিনি প্যান্টালুনের ফেমিনা মিস ইন্ডিয়া-ওয়ার্ল্ড ২০০৯-এর মুকুট জয় করেছিলেন।

২০০৯ সালের ১২ই ডিসেম্বর তারিখে অনুষ্ঠিত মিস ওয়ার্ল্ডের চূড়ান্ত পর্বের এক সপ্তাহ আগে, সিড়ি দিয়ে হাঁটার সময় পড়ে গিয়ে চোপড়া তাঁর গোড়ালিতে চোট পেয়েছিলেন। চিকিৎসকেরা তাঁকে তিন সপ্তাহের পূর্ণ বিশ্রাম নেওয়ার পরামর্শ দিয়েছিলেন, তবে তিনি উক্ত প্রতিযোগিতা চালিয়ে যাওয়ার সিদ্ধান্ত গ্রহণ করেছিলেন। মিস ওয়ার্ল্ড সংগঠকদের প্রধান জুলিয়া মর্লি চোপড়াকে নাচের পর্বটি থেকে নাম প্রত্যাহার করার পরামর্শ দিয়েছিলেন, তবে নৃত্য পরিবেশনের সময় দুই-একটি পদক্ষেপ করার পরই তাঁকে থামিয়ে দেওয়া হয়েছিল। অতঃপর তিনি ১১২ জন প্রতিযোগীর মধ্যে শীর্ষ ১৬ প্রতিযোগীর একজন নির্বাচিত হন।

২০০৯ সালের ১২ই ডিসেম্বর তারিখে ভারতের "নানহি কলি" নামক দাতব্য প্রকল্পের জন্য তিনি মিস ওয়ার্ল্ড ২০০৯-এ "বিউটি উইথ এ পারপাস" খেতাব অর্জন করেছিলেন। তিনি তাঁর প্রকল্পের জন্য ১০ হাজার মার্কিন ডলার জিতেছিলেন, যা তিনি ছোট মেয়েদের দারিদ্র্যের সাথে লড়াই করার কাজ ব্যয় করেছিলেন।

## ব্যক্তিগত জীবন
পূজা যখন জন্মগ্রহণ করেছিলেন, তাঁর বাবা তাঁকে চাননি; কারণ তিনি একটি পুত্র সন্তান চেয়েছিলেন। তাঁর মা তাঁকে রাখার সিদ্ধান্ত নিয়েছিলেন বলে তাঁর বাবা তাঁর মা নীরা চোপড়াকে ছেড়ে চলে গিয়েছিলেন। পূজার ব্যক্তিগত জীবনের কাহিনী নিশা পহুজার তথ্যচিত্র, *[[দ্য ওয়ার্ল্ড বিফোর হার]]*-এ প্রদর্শন করা হয়েছে।

## তথ্যসূত্র

## বহিঃসংযোগ

* 
* মিস ইন্ডিয়ার প্রাতিষ্ঠানিক ওয়েবসাইটে পূজা চোপড়া 
* মিস ইন্ডিয়া – প্রোফাইল 

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পুণের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মিস ওয়ার্ল্ড ২০০৯-এর প্রতিনিধি
বিষয়শ্রেণী:ফেমিনা মিস ইন্ডিয়া বিজয়ী
বিষয়শ্রেণী:কলকাতার অভিনেত্রী
বিষয়শ্রেণী:কলকাতার নারী মডেল
বিভূষিতা দাস

**বিভূষিতা দাস** একজন ভারতীয় মেরিন ইঞ্জিনিয়ার। তিনি ওড়িশার প্রথম মহিলা মেরিন ইঞ্জিনিয়ার। দাস ওড়িশার প্রথম মহিলা যিনি শিপিং জাহাজে অফিসার হিসাবে দায়িত্ব পালন করেছেন।  পুরুষ ক্রুদের সাথে  একমাত্র মহিলা হিসাবে তিনি সামাজিক চাপকে অস্বীকার করেছেন এবং এটি করার জন্য সামাজিক সম্মেলনকে সরিয়ে রেখেছেন। 

## প্রাথমিক জীবন এবং শিক্ষা
বিভূষিতা দাস ওডিশার কটকে জন্মগ্রহণ করেছিলেন এবং বেড়ে ওঠেন।  তার বাবা কুরুণাকর দাস একজন অবসরপ্রাপ্ত ভারত সঞ্চার নিগম লিমিটেড (বিএসএনএল) কর্মচারী।  চার বোনেড় মাঝে তিনি সর্বকনিষ্ঠ।  তাদের সমর্থনের জন্যই তিনি আজ এতদূর আসতে পেরেছেন। এতে মূল ভূমিকা ছিল তার বাবা-মার  ও তাাদের উৎসাহের। 

দাস ২০০৭ সালে ভুবনেশ্বর, ওড়িশার সিভি রমন কলেজ অফ ইঞ্জিনিয়ারিংয়ে চার বছরের স্নাতকোত্তর ডিগ্রি অর্জন করেন। তিনি তার ইঞ্জিনিয়ারিং গ্রুপের ৭ টি মেয়ের মধ্যে একমাত্র ছিলেন যিনি অন বোর্ডে নৌযান বেছে নিতে চান। 

## পেশা
ছয় মাস তিরুনেলভেলীতে প্রভাষক হিসাবে কাজ করার পরে, তিনি ভারতের শিপিং কর্পোরেশন দ্বারা নিযুক্ত হন এবং বোর্ডে অবস্থানের পক্ষে ছিলেন। 

২০১২ সালে, তিনি ভারতের শিপিং কর্পোরেশন-এর তৃতীয় প্রকৌশলী হিসাবে পদোন্নতি পেয়েছিলেন।  ২০১৩ সালে, কার্গো জাহাজ এমভি বিশ্বমহলের মেরিন ইঞ্জিনিয়ার হিসাবে, জাহাজ অস্ট্রেলিয়া থেকে পারাদীপ বন্দরে পৌঁছানোর পরে বিভূষিতা দাসকে পোর্ট ট্রাস্টের পক্ষ থেকে সম্মান জানানো হয়েছিল। 

তার কাজ জাহাজের যন্ত্রপাতি পরিচালনা কঠিন শারীরিক শ্রম জড়িত থাকতে পারে। ভ্রমণ একবারে ছয় মাস অবধি স্থায়ী হতে পারে।  তার কাজ তাকে অস্ট্রেলিয়া, দক্ষিণ আফ্রিকা, তুরস্ক, ব্রিটেন এবং জার্মানি সহ অনেক দেশে ভ্রমণ করতে সক্ষম করেছে। 

## ব্যক্তিগত জীবন
 তিনি কোয়েলনগর, রুরকেলাতে বসবাস করছেন। 

## আরো দেখুন

* ইঞ্জিনিয়ারিংয়ে মহিলা 
* সামুদ্রিক প্রকৌশল 
* কিরণ বেদী 
* সীমা রাও 
* পুনিতা অরোরা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নারী
বিষয়শ্রেণী:২১শ শতাব্দীর ভারতীয় ব্যক্তি
বিষয়শ্রেণী:ভারতীয় নারী প্রকৌশলী
বিষয়শ্রেণী:ওড়িশার নারী
বিষয়শ্রেণী:২১শ শতাব্দীর ভারতীয় প্রকৌশলী
ঝালকাঠি জেলার ইউনিয়ন পরিষদসমূহ

**ঝালকাঠি জেলার ইউনিয়ন পরিষদসমূহ** হচ্ছে বাংলাদেশের বরিশাল বিভাগের ঝালকাঠি জেলার ক্ষুদ্রতম পল্লী অঞ্চল এবং স্থানীয় সরকার একটি প্রশাসনিক ইউনিট। ১৮৭৫ সালে ঝালকাঠি পৌরসভা প্রতিষ্ঠিত হয়। এ জেলায় ২টি পৌরসভা, ৯ টি ওয়ার্ড ও ৪৭ টি মহল্লা নিয়ে গঠিত। ৪ টি উপজেলা, ৩২ টি ইউনিয়ন পরিষদ, ৪০০ টি মৌজা, এবং ৪৪৯ টি গ্রাম নিয়ে গঠিত হয়েছে জেলাটি। নিম্নে ইউনিয়নের বিস্তারিত তালিকা উল্লেখ করা হল:

## [[ঝালকাঠি সদর উপজেলা]]
* গাভা রামচন্দ্রপুর ইউনিয়ন
* বিনয়কাঠি ইউনিয়ন
* নবগ্রাম ইউনিয়ন
* কেওড়া ইউনিয়ন
* কীর্তিপাশা ইউনিয়ন
* বাসণ্ডা ইউনিয়ন
* পোনাবালিয়া ইউনিয়ন
* গাবখান ধানসিঁড়ি ইউনিয়ন
* শেখেরহাট ইউনিয়ন
* নথুল্লাবাদ

## [[কাঁঠালিয়া উপজেলা]]
* আওরাবুনিয়া ইউনিয়ন
* আমুয়া ইউনিয়ন
* কাঁঠালিয়া ইউনিয়ন
* চেঁচরী রামপুর ইউনিয়ন
* পাটিখালঘাটা ইউনিয়ন
* শৌলজালিয়া ইউনিয়ন

## [[নলছিটি উপজেলা]]
* ভৈরবপাশা ইউনিয়ন
* মগর ইউনিয়ন
* কুলকাঠি ইউনিয়ন
* রানাপাশা ইউনিয়ন
* সুবিদপুর ইউনিয়ন, নলছিটি
* কুশঙ্গল ইউনিয়ন
* সিদ্ধকাঠি ইউনিয়ন
* দপদপিয়া ইউনিয়ন
* নাচনমহল ইউনিয়ন
* মোল্লারহাট ইউনিয়ন

## [[রাজাপুর উপজেলা]]
* সাতুরিয়া ইউনিয়ন
* শুক্তাগড় ইউনিয়ন
* রাজাপুর ইউনিয়ন, রাজাপুর
* গালুয়া ইউনিয়ন
* বড়ইয়া ইউনিয়ন
* মঠবাড়ী ইউনিয়ন, রাজাপুর

## তথ্যসূত্র

বিষয়শ্রেণী:বাংলাদেশের স্থানীয় সরকার
সাধুহাটী ইউনিয়ন

**সাধুহাটী ইউনিয়ন** বাংলাদেশের খুলনা বিভাগের ঝিনাইদহ জেলায় অবস্থিত ঝিনাইদহ সদর উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩০,২৮৮ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ৫টি।

## গ্রামসমূহ
# সাধুহাটি
# পোতাহাটি
# মাগুরাপাড়া
# রাঙ্গিয়ারপোতা
# মাটিকুমড়া
# এনায়েতপুর
# বোড়াই
# বংকিরা
# গোবিন্দপুর
# মোহাম্মদপুর
# আসান নগর

## তথ্যসূত্র

বিষয়শ্রেণী:ঝিনাইদহ সদর উপজেলার ইউনিয়ন
হারুকান্দি ইউনিয়ন

**হারুকান্দি** বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।

## আয়তন

## প্রশাসনিক কাঠামো

## জনসংখ্যার উপাত্ত

## শিক্ষা

## যোগাযোগ ব্যবস্থা

## জনপ্রতিনিধি

## আরও দেখুন

## তথ্যসূত্র

## বহিঃসংযোগ

বিষয়শ্রেণী:হরিরামপুর উপজেলার ইউনিয়ন
নির্মল ইউআই

**নির্মলা ইউআই** হল ইন্ডিক লিপিগুলির একটি মুদ্রাক্ষর-ছাঁদ (টাইপফেস) যা টিরো টাইপওয়ার্কস কর্তৃক তৈরি এবং মাইক্রোসফট কর্তৃক কমিশনকৃত। এটিকে ২০১২ সালে উইন্ডোজ ৮-এর সাথে একটি ইউআই ফন্ট হিসেবে মুক্তি দেয়া হয় এবং এটি বাংলা, দেবনাগরী, কন্নড, গুজরাটি, গুরুমুখী, মালয়ালম, ওড়িয়া, ওল চিকি, সিংহলী, সোরা সোমপেং, তামিল এবং তেলুগু ভাষার বর্ণ সমর্থন করে। এটিতে লাতিন ভাষায় সমর্থন রয়েছে, যার গ্লিফগুলি সেগোয়ে ইউআইয়ের সাথে মিল আছে। এটি মাইক্রোসফট অফিস ২০১৩ এবং উইন্ডোজের পরবর্তী সংস্করণগুলির সাথেও যুক্ত করা থাকে। এটির ৩টি চেহারা রয়েছে: নিয়মিত, গাঢ় এবং অর্ধ হালকা।

টাইপফেসটির শিল্প-পরিচালনা করেন ফিওনা রস, যা রস মিলস নির্দেশনা করেন, জন হাডসন প্রযোজনা করেন। ফিওনা রস এবং জন হাডসন দেবনাগরী ও ওড়িয়া, ডেভিড ব্রেজিনা গুজরাটি, ভ্যালেনটিন ব্রুস্টাউক্স তেলুগু, জো দে বায়েরডেমেকার বাংলা এবং ফার্নান্দো দে মেল্লো ভার্গাস মালায়ালাম ও তামিল বর্ণগুলির নকশা করেছিলেন। সেগোয়ে ইউআইয়ের লাতিন নকশা করেছিলেন স্টিভ ম্যাটসন।

## তথ্যসূত্র



বিষয়শ্রেণী:মাইক্রোসফট টাইপফেস
বিষয়শ্রেণী:সানস-সেরিফ টাইপফেস
বিষয়শ্রেণী:২০১২-এ প্রবর্তিত টাইপফেস ও ফন্ট
বিষয়শ্রেণী:জন হাডসন নকশাকৃত টাইপফেস
বিষয়শ্রেণী:ব্রাহ্মী টাইপফেস
বার্লিন ব্রান্ডেনবুর্গ বিমানবন্দর রেলওয়ে স্টেশন

**বার্লিন ব্রান্ডেনবুর্গ বিমানবন্দর** (**জার্মান:** *বাহনফ ফ্লুগাফেন বার্লিন ব্রান্ডেনবুর্গ*) একটি ভবিষ্যতের রেলস্টেশন, যা জার্মানির বার্লিন ব্রান্ডেনবুর্গ বিমানবন্দর টার্মিনালের অধীন অবস্থিত। ট্রেন পরিষেবাগুলি ডয়চে বাহন দ্বারা পরিচালিত হবে।

## বিবরণ
স্টেশনটি গ্লাসওয়ার ড্যাম অস্ট-বোহন্সডর্ফ সুড রেলপথ এবং গ্রানোয়ার ক্রেজ-বার্লিন ব্রান্ডেনবুর্গ বিমানবন্দর রেলপথে একটি ৩.১ কিলোমিটার দীর্ঘ সুড়ঙ্গে অবস্থিত, উভয়ই রেলপথই বার্লিন-গার্লিটজ রেলপথের শাখা; গ্লাসওয়ার ড্যাম অস্ট-বোহন্সডর্ফ সুড রেলপথ বার্লিনের আউটার রিং এরও শাখা। 
এটি বার্লিনের ঠিক বাইরে পৌর অঞ্চল শেনফেল্ডে অবস্থিত। বার্লিন শেনফেল্ড বিমানবন্দরটি নতুন বিমানবন্দরে সংযুক্ত হওয়ার পরে এটি শেনফেল্ডকে বিমানবন্দর স্টেশন হিসাবে প্রতিস্থাপন করবে।

## ইতিহাস
বিমানবন্দর নির্মাণে বিলম্বের কারণে বিমানবন্দরটি কখন চালু হবে তা এখনও জানা যায়নি, ২০১৪ সালে এটি সম্ভবত ২০১৬ সালে চালু করার কথা ঘোষণা করা হয়।  ২০১৬ সালে বিমানবন্দর এবং স্টেশনটি খোলার জন্য একটি নতুন অনুমানিক উদ্বোধনের সর্বশেষে তারিখ হিসাবে ২০১৮ বা ২০১৯ সালের কথা বলা  হয়।

স্টেশনটি বার্লিন এস-বান, আঞ্চলিক-এক্সপ্রেস, আন্তঃনগর এবং আন্তঃনগর-এক্সপ্রেস পরিষেবাগুলি দ্বারা পরিবেশন করা হবে। স্টেশনটি সরাসরি বিমানবন্দর টার্মিনালের নিচে অবস্থিত এবং ছয়টি প্ল্যাটফর্ম রয়েছে। এর মধ্যে দুটি এস-বান লাইন এস৪৫ এবং এস৯-এর সমাপ্তি প্ল্যাটফর্ম।

২০০৭ সালে স্টেশনটির নির্মাণকাজ শুরু হয় এবং ২৫ জুন ২০০৯ সালে সুড়ঙ্গগুলি নির্মাণের কাজ শেষ হয়। ৩০ শে মার্চ, ২০১০ সালে স্টেশনটি ডয়চে বানের কাছে হস্তান্তর করা হয় এবং জুন ২০১১ সাল থেকে বিদ্যুতায়িত হয়।

সরকারী ক্লায়েন্টরা ২৮৫ মিলিয়ন ইউরোর নির্দিষ্ট মূল্য প্রদান করতে সম্মত হয়, যদিও প্রকৃত নির্মাণ ব্যয়টি এই সংখ্যার চেয়ে অনেক কম ছিল।

২৯ মিনিট যাত্রার সময়ের সাথে আরই ৯ *বিমানবন্দর এক্সপ্রেসের* মাধ্যমে বিমানবন্দরটি সাথে বার্লিন কেন্দ্রীয় স্টেশন (বার্লিন মূল স্টেশন) সংযুক্ত হবে।

বিমানবন্দরটি চালু না থাকলেও আর্দ্রতা এড়াতে খালি ট্রেনগুলি সুড়ঙ্গের মধ্য দিয়ে চলছে।
## ট্রেন পরিষেবা

 
স্টেশনটি নিম্নলিখিত পরিষেবা (গুলি) দ্বারা পরিবেশন করা হবে:

*আঞ্চলিক পরিষেবা  *ডেসাউ - বেড বেলজিগ - মিকেনডরফ - বার্লিন - বার্লিন ব্রান্ডেনবুর্গ বিমানবন্দর – Wünsdorf-Waldstadt*
*আঞ্চলিক পরিষেবা  *বার্লিন - বার্লিন ব্রান্ডেনবুর্গ বিমানবন্দর*
*এস-বান পরিষেবা  *বার্লিন ব্রান্ডেনবুর্গ বিমানবন্দর - শানউইয়েড - নিউক্লান - স্যাডক্রয়েজ* 
*এস-বান পরিষেবা  *বার্লিন ব্রান্ডেনবুর্গ বিমানবন্দর - শানউইয়েড - অস্টবাহ্নোফ - আলেকজান্ডারপ্লাটজ - হাউপটবাহহ্নোফ - ওয়েস্টক্রেজ - স্পানডাউ*

সীমিত সংখ্যক দীর্ঘ দূরত্ব এবং আন্তর্জাতিক পরিষেবাগুলিও স্টেশন থেকে পরিচালিত হয়:

*ইন্টারসিটি এক্সপ্রেস পরিষেবাগুলি * হ্যানোভার - বার্লিন - বার্লিন ব্রান্ডেনবুর্গ বিমানবন্দর*
*আন্তঃনগর-এক্সপ্রেস *আমস্টারডাম - আমসারফোর্ট - হেনজেলো - ওসনাব্রেক - হ্যানোভার - বার্লিন - বার্লিন ব্রান্ডেনবুর্গ বিমানবন্দর*
*আন্তঃনগর-এক্সপ্রেস *মুনস্টার - ওসনাব্রাক - হ্যানোভার - বার্লিন - বার্লিন ব্রান্ডেনবুর্গ বিমানবন্দর*

## তথ্যসূত্র

## বহিঃসংযোগ

বিষয়শ্রেণী:জার্মানির বিমানবন্দর রেলওয়ে স্টেশন
গালা ইউনিয়ন, হরিরামপুর

**গালা** বাংলাদেশের মানিকগঞ্জ জেলার অন্তর্গত হরিরামপুর উপজেলার একটি ইউনিয়ন।

## আয়তন
গালা ইউনিয়নের আয়তন ৪২৪২.৬৪ একর।

## প্রশাসনিক কাঠামো
গালা ইউনিয়ন হরিরামপুর উপজেলার আওতাধীন একটি ইউনিয়ন পরিষদ। এ ইউনিয়নের প্রশাসনিক কার্যক্রম হরিরামপুর উপজেলার আওতাধীন। এটি ১৭টি মৌজায় বিভক্ত এবং মোট গ্রাম ৩৬টি।

## জনসংখ্যার উপাত্ত
২০১১ সালের আদমশুমারি অনুযায়ী গালা ইউনিয়নের মোট জনসংখ্যা ২০,০১৮ জন। এর মধ্যে পুরুষ ১১,০৪০ জন এবং মহিলা ১০,৯৭৫ জন।

## শিক্ষা

ঢাকা গাবতলী বাসষ্ট্যান্ড থেকে মানিকগঞ্জ হয়ে ঝিটকার বাসে গালা ইউনিয়ন যাওয়া যায়।

## জনপ্রতিনিধি

* বর্তমান চেয়ারম্যান: জনাব মোঃ শফিক বিশ্বাস

; চেয়ারম্যানগণের তালিকা

## আরও দেখুন

## তথ্যসূত্র

## বহিঃসংযোগ

বিষয়শ্রেণী:হরিরামপুর উপজেলার ইউনিয়ন
সৈয়দা শাবানা পারভীন নিপা

**সৈয়দা শাবানা পারভীন নিপা** একজন বাংলাদেশী দাবাড়ু। তিনি দাবার মহিলা ফিদে মাস্টার।

তিনি জাতীয় বাংলাদেশী মহিলা দাবা চ্যাম্পিয়নশিপে ৫ বার শিরোপা লাভ করে: ১৯৮৯, ১৯৯৫, ১৯৯৭, ২০০২ ও ২০০৩।

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৯-এ জন্ম
বিষয়শ্রেণী:২১শ শতাব্দীর বাংলাদেশী দাবাড়ু
বিষয়শ্রেণী:২০শ শতাব্দীর বাংলাদেশী দাবাড়ু
বিষয়শ্রেণী:দাবার নারী ফিদে মাস্টার
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী নারী দাবাড়ু
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
কমলা বরদান

**কমলা বরদান** হলেন ভারতের একজন ধ্রুপদী নৃত্যশিল্পী যিনি ভরতনাট্যম নৃত্য করে থাকেন। এছাড়াও তিনি একজন লেখক।  এবং তিনি *কালইকোদমের* প্রতিষ্ঠাতা। *কালইকোদম হলো* শিল্প, সাহিত্য ও সংস্কৃতির প্রচারের জন্য একটি দিল্লি ভিত্তিক প্রতিষ্ঠান।  তিনি নৃত্যোগ্রাফি, ফটোগ্রাফি এবং পেইন্টিংয়ের মতো বিভিন্ন শিল্পে দক্ষ হিসাবে পরিচিত একজন ব্যক্তি।  তিনি ভারতসহ বিভিন্ন দেশে অনেক পর্যায়ে অভিনয় করেছেন। তিনি দুই উপন্যাস এবং ভারতনটিয়ামে একটি পাঠ্য প্রকাশ করেছিলেন এবং "ফিচার ফিল্মস" বিভাগ থেকে তিনি ৩০তম জাতীয় চলচ্চিত্র পুরস্কারে বিচারক হিসাবে দায়িত্ব পালন করেছেন। ২০০৫ সালে ভারতীয় শাস্ত্রীয় নাচের অবদান রাখার জন্য তাকে ভারত সরকার পদ্মাশ্রী চতুর্থ সর্বোচ্চ বেসামরিক সম্মান প্রদান করেন। ১৯৮৫ সালে প্রকাশিত একটি আত্মজীবনীতে কমলা বরদানের জীবনী লিখা হয়েছে। বরদান তামিলনাড়ু সরকারের কাছ থেকে কালাইমণি পুরস্কার পেয়েছেন। তার বিরুদ্ধে ভারতীয় সংস্কৃতি বিষয়ক কাউন্সিলের (আইসিসিআর) দায়ের করা একটি নাগরিক মামলার খবরে পাওয়া গিয়েছিল। আদালতের রায় ছিল তার বিরুদ্ধে।

## পেশা
ভারতের নেতৃস্থানীয় ডান্স মাস্টার্সের নেত্রী ভাজহিউভুর রামিয়া পিল্লাইয়ের একটি পুরাতন নৃত্যশিল্পী নাচ থেকে তিনি পুরাতন নাচ শিখেছিলেন। তিনি ভারতসহ বিভিন্ন দেশে অনেক পর্যায়ে অভিনয় করেছেন। রাশিয়ান সেন্টার অফ সায়েন্স অ্যান্ড কালচার (আরসিএসসি) নতুন দিল্লি এবং আধুনিক শিল্পের জাতীয় গ্যালারিসহ অনেক গ্যালারীতে তার চিত্রগুলি প্রদর্শন করা হয়েছে। তিনি দুই উপন্যাস এবং ভারতনটিয়ামে একটি পাঠ্য প্রকাশ করেছিলেন এবং "ফিচার ফিল্মস" বিভাগ থেকে তিনি ৩০তম জাতীয় চলচ্চিত্র পুরস্কারে বিচারক হিসাবে দায়িত্ব পালন করেছেন। তিনি ভারতের লেখক গিল্ডের সদস্যও ছিলেন।.

বরদান তামিলনাড়ু সরকারের কাছ থেকে কালাইমণি পুরস্কার পেয়েছেন। কর্ণাটক সরকারের রাজ্যোৎসব প্রশস্তি, নাট্য রানি উপাধি, আন্তর্জাতিক নারী পুরস্কার পুরস্কার (১৯৯৯ -১৯৯৯) পেয়েছেন। এছাড়া তিনি আন্তর্জাতিক জীবনী কেন্দ্র, কেমব্রিজ, সাহিত্য কলা পরিষদ সম্মান এবং ফুল সার্কেল ইনার ফ্লেম পুরস্কার পেয়েছেন (১৯৯৯)। . ২০০৫ সালে ভারতীয় শাস্ত্রীয় নাচের অবদান রাখার জন্য তাকে ভারত সরকার পদ্মাশ্রী চতুর্থ সর্বোচ্চ বেসামরিক সম্মান প্রদান করেন। বছর তিনেক আগে, বরদান ৪৫ বছর বয়সের বেশি শিল্পীদের বক্তৃতা-প্রদর্শনী উপস্থাপক হিসাবে কাজ করেছিলেন। তিনি তাদের শ্রেণিবদ্ধ করার জন্য তার বিরুদ্ধে ভারতীয় সংস্কৃতি বিষয়ক কাউন্সিলের (আইসিসিআর) দায়ের করা একটি নাগরিক মামলার খবরে পাওয়া গিয়েছিল। আদালতের রায় ছিল তার বিরুদ্ধে।  ১৯৮৫ সালে প্রকাশিত একটি আত্মজীবনীতে কমলা বরদানের জীবনী লিখা হয়েছে।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:কালাইমামানি পুরস্কার প্রাপক
বিষয়শ্রেণী:ভরতনাট্যম নৃত্যশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:ভারতীয় নারী আলোকচিত্রী
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:পদ্মশ্রী প্রাপক
বিষয়শ্রেণী:ভারতীয় নারী ঔপন্যাসিক
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:২০শ শতাব্দীর ভারতীয় নারী শিল্পী
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:দিল্লির নৃত্যশিল্পী
বিষয়শ্রেণী:ভারতীয় নৃত্য পরিচালক
বিষয়শ্রেণী:২০শ শতাব্দীর ভারতীয় লেখিকা
বিষয়শ্রেণী:ভারতীয় নারী চিত্রশিল্পী
বিষয়শ্রেণী:২১শ শতাব্দীর ভারতীয় আলোকচিত্রশিল্পী
বিষয়শ্রেণী:দিল্লির লেখিকা
বিষয়শ্রেণী:রাজজ্যোৎসব পুরস্কার প্রাপক
বিষয়শ্রেণী:২০শ শতাব্দীর ভারতীয় আলোকচিত্রশিল্পী
বাংলাদেশী দাবা চ্যাম্পিয়নশিপ

**বাংলাদেশ জাতীয় দাবা চ্যাম্পিয়নশিপ** হল বাংলাদেশের বার্ষিক জাতীয় দাবা প্রতিযোগিতা।

## জাতীয় চ্যাম্পিয়ন

### বছর অনুযায়ী চ্যাম্পিয়নশিপের বিজয়ী

### চ্যাম্পিয়নশিপে শিরোপার সংখ্যা (উন্মুক্ত)

### চ্যাম্পিয়নশিপের শিরোপার সংখ্যা (মহিলা)

## আন্তর্জাতিক শিরোপা

### উন্মুক্ত শিরোপা

#### [[গ্র্যান্ডমাস্টার (দাবা)|গ্র্যান্ডমাস্টার]]
মোট: ৫

* নিয়াজ মোর্শেদ 
* জিয়াউর রহমান 
* রিফাত বিন সাত্তার 
* আবদুল্লাহ আল রাকিব 
* এনামুল হোসেন

#### [[আন্তর্জাতিক মাস্টার]]
মোট: ৫

* জিল্লুর রহমান চম্পক 
* আবু সুফিয়ান শাকিল 
* মিনহাজ উদ্দিন আহমেদ
* মুহাম্মাদ ফাহাদ রহমান
* মনন রেজা নীড়

#### [[ফিদে মাস্টার]]
মোট: ১৪

* রেজাউল হক 
* জামিলুর রহমান 
* সৈয়দ তাহমিদুর রহমান 
* ইউনুস হাসান 
* খন্দেকার আমিনুল ইসলাম 
* শেখ নাসির আহমেদ 
* তাইবুর রহমান সুমন 
* সৈয়দ মাহফুজুর রহমান ইমন 
* মেহেদী হাসান পরাগ 
* মোঃ আবদুল মালেক 
* মোহাম্মদ জাবেদ মোস্তফা 
* দেবরাজ চ্যাটার্জী 
* ফাহাদ রহমান 
* সাইফ উদ্দিন লাভলু

#### [[প্রার্থী মাস্টার]]
মোট: ৪

* ইকরামুল হক সিয়াম 
* সোহেল চৌধুরী 
* মাহতাবউদ্দিন আহমেদ 
* মনির হোসেন

### মহিলা শিরোপা

#### [[মহিলা আন্তর্জাতিক মাস্টার]]
মোট: ২

* রানি হামিদ 
* শামীমা আক্তার লিজা

#### [[মহিলা ফিদে মাস্টার]]
মোট: ৬

* সৈয়দা শাবানা পারভীন নিপা 
* আফরোজা খানম বাবলি 
* তনিমা পারভীন 
* জাকিয়া সুলতানা 
* নজরানা খান ইভা 
* শারমিন শিরিন সুলতানা

#### [[মহিলা প্রার্থী মাস্টার]]
মোট: ১

* মাহমুদা হক চৌধুরী

## তথ্যসূত্র

ব
বিষয়শ্রেণী:দাবার জাতীয় চ্যাম্পিয়নশিপ
বিষয়শ্রেণী:মহিলা দাবার জাতীয় চ্যাম্পিয়নশিপ
বিষয়শ্রেণী:১৯৭৪-এ দাবা
ঐশ্বর্যা দত্ত

**ঐশ্বর্যা দত্ত** হলেন একজন ভারতীয় অভিনেত্রী, যিনি মূলত তামিল ভাষার চলচ্চিত্রে অভিনয় করে থাকেন। কর্ম জীবনের শুরুর দিকে চিত্রসংগীতে এবং ছোটখাটো চরিত্রে অভিনয় করার পরে, তিনি *[[তামিঝুকু এন ওন্দ্রাই আঝুথভুম]]* (২০১৫)-এ কেন্দ্রীয় চরিত্রে অভিনয় করার মাধ্যমে প্রধান অভিনেত্রী হিসেবে তার ক্যারিয়ার শুরু করেন।

## কর্মজীবন

### নৃত্য ও মডেলিং
ঐশ্বর্যা দত্ত নৃত্যশিল্পী হিসাবে তাঁর কর্মজীবন শুরু করেছিলেন। তিনি নৃত্যাঙ্গন সিস্টার্স ট্রুপের সাথে বিভিন্ন মঞ্চ অনুষ্ঠান এবং আপাতবাস্তব (রিয়ালিটি) অনুষ্ঠানে কাজ করেছেন। তারপরে তিনি মডেলিংয়ের সাথে সংযুক্ত হন এবং উল্লেখযোগ্যভাবে বাণিজ্যিক বিজ্ঞাপন এবং সনি মিউজিক ইন্ডিয়ার বেশ কয়েকটি গানে একজন মডেল হিসেবে উপস্থিত হয়েছেন; যার মধ্যে নেপথ্য সঙ্গীতশিল্পী হর্ষদ সাক্সেনার সাথে একটি চিত্রসংগীত উল্লেখযোগ্য।
### চলচ্চিত্র
অভিনেত্রী হিসাবে, দত্ত প্রথমে খুনের রহস্য বিষয়ক দ্বিভাষিক চলচ্চিত্র *পিকনিক*-এ অভিনয় করেছেন; যেখানে তিনি একদল শিক্ষার্থীর একজন ছিলেন, যারা তাদের অধ্যাপকের সাথে ঘুরে দেখার জন্য বিশাখাপত্তনমে যায়। এই চলচ্চিত্রটি বাংলা এবং হিন্দি দুই ভাষাতেই তৈরি করা হয়েছে এবং এই চলচ্চিত্রে প্রধান অভিনেত্রীর অন্তরঙ্গ দৃশ্য সকলের নজরে পড়েছিল।
ঐশ্বর্যা দত্ত রামপ্রকাশ রায়াপ্পার *[[তামিঝুকু এন ওন্দ্রাই আঝুথভুম]]* (২০১৫) নামক তামিল চলচ্চিত্রে অভিনয়ের মাধ্যমে তামিল চলচ্চিত্র জগতে পা রাখেন, যা ইতিবাচক পর্যালোচনা গ্রহণ করার পাশাপাশি বক্স অফিসে সফলতা অর্জন করেছিল। এই চলচ্চিত্রে, ঐশ্বর্যা একজন মধ্যবিত্ত পরিবারের সদস্য ছিলেন, যিনি কলেজের শিক্ষার্থী। এই চরিত্রটি একজন বুদ্ধিমান যুবকের (নকুল দ্বারা অভিনীত চরিত্র) প্রেমে পড়ে যায়। পরবর্তীতে দ্য টাইমস অফ ইন্ডিয়া তাঁকে ২০১৫ সালের "অন্যতম সেরা অভিষেক" তালিকায় স্থান দিয়েছিল, যেখানে তিনি আমিরা দস্তুর ও কীর্তি সুরেশের মতো অভিনয়শিল্পীদের সাথে স্থান পেয়েছিলেন। এই চলচ্চিত্রটি মুক্তি পাওয়ার পরপরই তিনি বলেছিলেন যে তামিল চলচ্চিত্র জগৎ তার কাছে খুবই "প্রিয়" এবং তামিল ভাষায় তাকে যে চিত্রনাট্য দেওয়া হচ্ছে তা বেশ "সর্বসম্মত" এবং এগুলো তাঁর আত্মবিশ্বাসের স্তরটি যথেষ্ট পরিমাণে বাড়িয়ে তুলেছে। তারপরে তিনি সুসীনথিরানের অ্যাকশন ভিত্তিক চলচ্চিত্র ''পাইয়ুম পুলি'' (২০১৫)-তে কাজল আগরওয়ালের বোন হিসাবে পার্শ্ব চরিত্রে অভিনয় করেছিলেন এবং বর্ণনা করেছিলেন যে এই হাই-প্রোফাইল প্রকল্পে কাজ করার সুযোগটি "ফলপ্রসূ" ছিল। অতঃপর তিনি বিধার্থের সহ-অভিনেত্রী হিসাবে *আরথাপথী* এবং *সত্তমের সাথে [[সমুথিরকানি]]* নামক চলচ্চিত্রে অভিনয় করেছেন।

এরপরে ২০১৬ সালে, তিনি অরুলনিথি এবং ঐশ্বর্যা রাজেশের পাশাপাশি আরিভাঝাগান ভেঙ্কটচলমের *[[আরাথু সিনাম]]* নামক এক রহস্যময় চলচ্চিত্রে অভিনয় করেছেন; এই চলচ্চিত্রে তিনি একজন সাংবাদিকের চরিত্রে অভিনয় করেছেন। এই চলচ্চিত্রটি সমালোচকদের কাছ থেকে ইতিবাচক পর্যালোচনা অর্জন করেছিল, যদিও এটি বাণিজ্যিকভাবে এটি তেমন ভালো আয় করতে পারেনি। তাঁর পরবর্তী চরিত্রে, তিনি এক "স্বাধীন উৎসাহী মেয়ে"-এর চরিত্রে অভিনয় করেছিলেন।

২০১৮ সালে, তিনি কালার্স তামিলে প্রচারিত জনপ্রিয় রিয়ালিটি অনুষ্ঠান *[[বিগ বস তামিল ২]]*-এ একজন প্রতিযোগী হিসেবে অংশগ্রহণ করেছিলেন; যেখানে তিনি রানার-আপ হয়েছিলেন।

## তথ্যসূত্র

## বহিঃসংযোগ

* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:বিগ বসের (তামিল টিভি ধারাবাহিক) প্রতিযোগী
বিষয়শ্রেণী:কলকাতার অভিনেত্রী
বিষয়শ্রেণী:কলকাতার নারী মডেল
বিষয়শ্রেণী:বাংলা চলচ্চিত্র অভিনেত্রী
জনতা কার্ফ্যু

**জনতা কার্ফু** ছিল করোনা ভাইরাস ছড়িয়ে পড়ার বিরুদ্ধে লড়াই করার একটি প্রচেষ্টা। ২০২০ সালে ভারতে করোনভাইরাসের বৈশ্বিক মহামারিটির পরিপ্রেক্ষিতে ভারতের  প্রধানমন্ত্রী নরেন্দ্র মোদী এটির উদ্যোগ নেন।  প্রধানমন্ত্রী ভারতে করোনাভাইরাস রোগের ভাইরাস সংক্রমণকে হ্রাস করতে সহায়তায় জন্য ২০২০ সালের ২২ শে মার্চ রোববার সকাল  ৭টা থেকে রাত ৯ টা পর্যন্ত একটি স্বেচ্ছা  ' সান্ধ্য আইন ' পালন করার জন্য ভারতের সকল নাগরিককে অনুরোধ করেছিলেন। 

## কর্ম পরিকল্পনা
২০২০ সালের ২২ মার্চ জনতা কার্ফুটি ১৪ ঘণ্টা থাথে। পুলিশ, চিকিৎসা পরিষেবা, মিডিয়া, হোম ডেলিভারি পেশাদার এবং দমকলকর্মীদের মতো প্রয়োজনীয় পরিষেবাগুলি বাদে প্রত্যেককে কার্ফুতে অংশ নেয়। সন্ধ্যা ৫ টায় সমস্ত নাগরিককে  প্রয়োজনীয় সেবা সরবরাহকারী পেশাদারদের প্রশংসা করার জন্য তাদের নিজেদের দ্বারপথ, বারান্দা  বা জানলায় দাঁড়িয়ে এবং হাততালি দিয়ে বা  ঘণ্টা বাজানোর জন্য  উত্সাহ দেওয়া হয়।  দেশে কার্ফু প্রয়োগের জন্য জাতীয় ক্যাডেট কর্পস এবং জাতীয় পরিষেবা প্রকল্পের ব্যক্তিরা থাকে।  প্রধানমন্ত্রী যুবকদের আরও ১০ জনকে জনতা  কার্ফু  সম্পর্কে অবহিত করার এবং সবাইকে কার্ফু পালন করতে উত্সাহিত করার আহ্বান জানান।

প্রধানমন্ত্রী জনতা কারফিউ আহ্বানকে উৎসাহ  দেবার সময়, তেলঙ্গানার মুখ্যমন্ত্রী  কে.  চন্দ্রশেখর রাওকে করোনা ভাইরাসটির সম্ভাব্য বিস্তার রক্ষার জন্য রবিবার সকাল ৬ টা থেকে সোমবার সকাল ৬ টা পর্যন্ত তেলেঙ্গানার জনগণকে বাড়ির ভিতরে থাকতে অনুরোধ করেছিলেন। 

## অন্যান্য সংস্থা বা ইউনিয়ন দ্বারা সমর্থন
দিল্লির কয়েকটি অটো এবং ট্যাক্সি ইউনিয়ন জানিয়েছে যে জনতা কার্ফু চলাকালীন তারা পরিষেবা সরবরাহ করবে না। 

## কার্ফু  চলাকালীন রাজ্য  কর্তৃক গৃহীত সাবধানতা এবং পদক্ষেপগুলি
কিছু রাজ্য রেল এবং মনোরেল পরিষেবা বন্ধের মতো আরও সতর্কতা অবলম্বন করে।  তামিলনাড়ু জনতা কারফিউ চলাকালীন কারাগারে দর্শনার্থীদের প্রবেশের অনুমতি দেয়নি, এবং মাছ ধরারও অনুমতি নেই।   শুধুমাত্র মুম্বাইয়ের প্রয়োজনীয় পরিষেবায় কর্মরত মুম্বাইয়ের স্থানীয় ট্রেনগুলিতে যাতায়াত  করার অনুমতি দেওয়া হয়েছিল, এবং  ৩,৭০০ এরও বেশি ট্রেন বাতিল করার কারণে রেল পরিষেবা অনেকটাই পিছিয়ে পড়ে, কারফিউ কার্যকর হওয়ার পরে এই পদক্ষেপগুলি শুরু হয়ে তবে ৩১ শে মার্চ তা শেষ হয়।

## সামাজিক মাধ্যম  প্রতিক্রিয়া
সামাজিক মাধ্যম জনতা কার্ফু নিয়ে প্রতিক্রিয়া, বিশ্বব্যাপী কয়েকটি প্ল্যাটফর্মের প্রবণতার বিষয় হয়ে দাঁড়ায়। টুইটারে, #জনতাকার্ফুমার্চ২২ হ্যাশট্যাগটি এতবার ট্যাগ করা হয়েছে যে এটি বিশ্বব্যাপী অন্যতম প্রবণতার বিষয় হিসাবে তালিকাভুক্ত হয়েছিল।  জনতা কার্ফুর খবর ছড়িয়ে দিতে কিছু বিখ্যাত ব্যক্তি সোশ্যাল মিডিয়াকে  ব্যবহার করেছেন । 

## তথ্যসূত্র

বিষয়শ্রেণী:ভারতে কোভিড-১৯ বৈশ্বিক মহামারি
কাটিরহাট রেলওয়ে স্টেশন

**কাটিরহাট রেলওয়ে স্টেশন** বাংলাদেশের চট্টগ্রাম বিভাগের চট্টগ্রাম জেলার হাটহাজারী উপজেলায় অবস্থিত একটি রেলওয়ে স্টেশন।

## ইতিহাস
আসাম বেঙ্গল রেলওয়ে কম্পানি চট্টগ্রাম-ষোলশহর লাইন ১৯২৯ সালে, ষোলশহর-নাজিরহাট লাইন ১৯৩০ সালের মধ্যে নির্মাণকাজ শেষ করে। ষোলশহর-নাজিরহাট লাইনের স্টেশন হিসেবে **কাটিরহাট রেলওয়ে স্টেশন** তৈরি করা হয়।

## পরিষেবা
কাটিরহাট রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
* নাজিরহাট কমিউটার।

## তথ্যসূত্র

বিষয়শ্রেণী:চট্টগ্রাম জেলার রেলওয়ে স্টেশন
আলফাকরোনাভাইরাস

থাম্ব|200x200পিক্সেল|আলফা করোনা ভাইরাস
**আলফাকোরোনাভাইরাস** (আলফা-কোভি) চারটি জেনারেটর মধ্যে প্রথম, আলফা-, বিটা-, গামা- এবং ডেল্টাকোরোনাভাইরাস পরিবারের সাবোন ফ্যামিলি **Coronaviridae** এর **কোরোনাভিরিনে**। করোনাভাইরাসগুলি এনভেলভড, পজেটিভ-ইন্দ্রিয়, একক-আটকে থাকা আরএনএ ভাইরাসগুলির মধ্যে মানব এবং জুনোোটিক প্রজাতি উভয়ই অন্তর্ভুক্ত। এই সাবফ্যামিলির মধ্যেই, ভাইরাসগুলির ক্লাব-আকারের পৃষ্ঠের অনুমান এবং একটি মূল শেল সহ গোলকের ভাইরাস থাকে। নামটি লাতিন করোনার, যার অর্থ মুকুট, যা বৈদ্যুতিন মাইক্রোস্কোপির অধীনে দেখা অনুমানগুলির চেহারা বর্ণনা করে যা একটি সৌর করোনার সাথে সাদৃশ্যপূর্ণ। এই জিনাসের মধ্যে যা ফাইলগ্রুপ 1 করোনভাইরাস হিসাবে বিবেচিত ছিল তা ধারণ করে।

আলফা- এবং বিটাকোরোনাভাইরাস উভয়ের বংশই ব্যাট জিন পুল থেকে নেমে আসে

## ভাইরোলজি
ভাইরাসটি পরিসীমাবদ্ধ এবং গোলাকার পরিমাপ করা হয় যার ব্যাস ১২০-১৬০ এনএম এবং প্রায় ৬৫ এনএম এর মূল শেল গ্লাইকোপ্রোটিন এবং ট্রিমারগুলি বৃহত পৃষ্ঠের অনুমানগুলি তৈরি করে যা সৌর করোনার উপস্থিতি তৈরি করে যা থেকে এটি নাম নেয়। জিনোমটি ইতিবাচক-বোধগম্য , একক-আটকে থাকা আরএনএর দৈর্ঘ্য ২৭ থেকে ২৯ কিলোবেস এবং একটি 3'-পলিয়্যা লেজযুক্ত। জিনোমের ৫'-প্রান্তে দুটি বৃহত, ওভারল্যাপিং ওআরএফগুলি রিবোসোমাল ফ্রেমশিফ্ট দ্বারা ফিউশন প্রোটিন হিসাবে প্রকাশিত প্রধান অ-কাঠামোগত প্রোটিনগুলি এনকোড করে। এর মধ্যে রয়েছে প্রোটেস , হেলিক্যাস এবং আরএনএ পলিমারেজ মোটিফ সহ অঞ্চলগুলি। স্ট্রাকচারাল প্রোটিনগুলি এনকোড করে আরও 7 টি জিন ডাউন স্ট্রিম রয়েছে। এগুলি সাবজেনমিক এমআরএনএ -এর একটি 3'-কোটার্মিনাল নেস্টেড সেট থেকে প্রকাশ করা হয়।

## স্পাইক ও রিসেপ্টর
এই জিনাস, অন্যান্য করোনভাইরাসগুলির মতো, টাইপ ২ ফিউশন মেশিন (এস ২) এবং রিসেপ্টর-বাইন্ডিং ডোমেন (এস ১) সহ একটি স্পাইক প্রোটিন রয়েছে। এটি একটি ট্রিমার মধ্যে একত্রিত হয়। বিটা- এবং গ্যামাকোরোনাভাইরাসগুলির বিপরীতে, এই প্রোটিনটি দুটি ভাগে বিভক্ত নয়।

উভয় প্রকারের আলফ্যাকোরোনভাইরাস১ , ফ্লিন করোন ভাইরাস (এফসিওভি) এবং কাইনাইন করোনাভাইরাস (সিসিওভি) দুটি সিরোটাইপগুলিতে বিদ্যমান বলে জানা যায়। সেরোটাইপ II এমিনোপেপটিডেস এনকে লক্ষ্য করে, যখন সেরোটাইপ I এর রিসেপ্টরটি অজানা। পার্থক্যটি ভিন্ন স্পাইক প্রোটিনের কারণে।  এফসিওভি এবং সিসিওভির একটি সাধারণ পূর্বপুরুষ রয়েছে। এই পূর্বসূরটি ধীরে ধীরে এফসিওভি আই এবং সিসিওভি আইতে বিবর্তিত হয়েছিল। একটি অজানা ভাইরাস থেকে প্রাপ্ত একটি এস প্রোটিন পূর্বপুরুষের সাথে পুনরায় সংযুক্ত হয়ে দ্বিতীয় সিসিওভি জন্ম দেয়। সিসিওভি দ্বিতীয়টি এফসিওভি দ্বিতীয় তৈরি করতে আবার এফসিওভির সাথে পুনরায় সমন্বয় করেছে। সিসিওভি II ধীরে ধীরে টিজিইভিতে বিবর্তিত হয়েছিল। টিজিইভিতে একটি স্পাইক মোছা PRCV তৈরি করে। এই সমস্ত ভাইরাস *সাবগেনাস টেগাকোভাইরাসতে* বাছাই করা হয়।

## তথ্যসূত্র


বিষয়শ্রেণী:করোনাভাইরাস
বোয়ালিয়া ইউনিয়ন

**বোয়ালিয়া ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* বোয়ালিয়া ইউনিয়ন, কালুখালী; (রাজবাড়ী জেলা)
* বোয়ালিয়া ইউনিয়ন, গোমস্তাপুর; (চাঁপাইনবাবগঞ্জ জেলা)
* বোয়ালিয়া ইউনিয়ন, দৌলতপুর; (কুষ্টিয়া জেলা)
* বোয়ালিয়া ইউনিয়ন, নওগাঁ সদর; (নওগাঁ জেলা)
রসিকা দুগ্গল

**রসিকা দুগ্গল** হলেন একজন ভারতীয় অভিনেত্রী, যিনি বেশ কয়েকটি বলিউড চলচ্চিত্র, একটি ভারতীয়-জার্মান নাট্য চলচ্চিত্র এবং বেশ কয়েকটি ভারতীয় টেলিভিশন ধারাবাহিকে অভিনয় করেছেন। তিনি *[[কিসসা (চলচ্চিত্র)|*কিসসা*]] এবং *মান্টো* নামক চলচ্চিত্রে তার চরিত্রের জন্য সবচেয়ে বেশি পরিচিত।

== প্রারম্ভিক জীবন ==
রসিকা দুগ্গল ১৯৮৫ সালের ১৭ই জানুয়ারি তারিখে তৎকালীন [[ভারত|ভারতের]] [[বিহার|বিহারের]] [[জামশেদপুর|জামশেদপুরের]] (বর্তমানে [[ঝাড়খণ্ড]]) সার্কিট হাউস এরিয়ায় জন্মগ্রহণ করেছেন। তিনি ২০০৪ সালে [[দিল্লি|দিল্লির]] লেডি শ্রী রাম কলেজ ফর উইমেন থেকে গণিত বিভাগে স্নাতক ডিগ্রি অর্জন করেন। পরবর্তীকালে, দুগ্গল সোফিয়া পলিটেকনিকে "সামাজিক যোগাযোগ মাধ্যম" এবং [[ভারতীয় চলচ্চিত্র ও দূরদর্শন সংস্থান]] বিভাগ হতে "[[অভিনয়|অভিনয়ে]]" স্নাতকোত্তর ডিপ্লোমা অর্জনের জন্য স্নাতকোত্তর ডিপ্লোমাতে যোগদান করেছিলেন।

== কর্মজীবন ==
রসিকা দুগ্গল ২০০৭ সালে মুক্তিপ্রাপ্ত [[আনওয়ার (২০০৭-এর চলচ্চিত্র)|*আনওয়ার*]] নামক চলচ্চিত্রে দীপ্তি নামক চরিত্রে অভিনয়ের মাধ্যমে বলিউড জগতে অভিষেক করেছিলেন। অতঃপর তিনি ২০০৮ সালে মুক্তিপ্রাপ্ত *তাহান* নামক চলচ্চিত্রে নাদিরা চরিত্রে অভিনয় করেছেন। তিনি টিভিএফের *পার্মানেন্ট রুমমেট* নামক ওয়েব সিরিজের ২য় আসরের "দ্য ডিনার" নামক চতুর্থ পর্বের একটি বিশেষ চরিত্রে অভিনয় করেছেন। তিনি ২০১৭ সালে টিভিএফের [[হিউমারাসলি ইয়র্স|*হিউমারাস ইয়র্স*]] নামক আরও একটি ওয়েব সিরিজে প্রধান অভিনেত্রী হিসাবে অভিনয় করেছেন। তিনি [[যশ রাজ ফিল্মস|যশ রাজ ফিল্মসের]] [[কিসমত (টেলিভিশন ধারাবাহিক)|*কিসমত*]] নামক টেলিভিশন ধারাবাহিকে রাহুল বাজ্ঞার বিপরীতে লুবনা চরিত্রে অভিনয় করেছেন।

তিনি ২০১৩ সালে মুক্তিপ্রাপ্ত *তু হ্যায় মেরা সানডে* নামক চলচ্চিত্রে একটি বিশেষ চরিত্রে অভিনয় করেছেন, যা বর্তমানে [[নেটফ্লিক্স|নেটফ্লিক্সে]] পাওয়া যায়। এই চলচ্চিত্রে তিনি [[বরুন সোবতি]], [[বিশাল মালহোত্রা]], [[শাহানা গোস্বামী]], নকুল ভাল্লা, [[অবিনাশ তিওয়ারী]], [[জয় উপাধ্যায়|জয় উপাধ্যায়ের]] মতো টেলিভিশন অভিনয়শিল্পীদের সাথে অভিনয় করেছেন। [[হামিদ (চলচ্চিত্র)|*হামিদ*]] নামক চলচ্চিত্রে তার চরিত্রের জন্য তিনি "সেরা অভিনেত্রী" বিভাগে রাজস্থান আন্তর্জাতিক চলচ্চিত্র উৎসবে পুরস্কার লাভ করেছেন। তিনি [[অ্যামাজন প্রাইম|অ্যামাজন প্রাইম ভিডিও]]<nowiki/>র ওয়েব টেলিভিশন অনুষ্ঠান *মির্জাপুর* এ অভিনয় করেছেন, যেখানে তিনি বীণা ত্রিপাঠির (যিনি ক্যালেন ভাইয়ার দ্বিতীয় স্ত্রী এবং মুন্নার সৎ মা) চরিত্রে অভিনয় করেছেন।

তিনি ২০১৮ সালের ৮ই মার্চ তারিখে অ্যামাজন প্রাইমে মুক্তিপ্রাপ্ত [[জোয়া আখতার|জোয়া আখতারের]] ওয়েব সিরিজ [[মেড ইন হেভেন (টেলিভিশন ধারাবাহিক)|*মেড ইন হেভেন*]]-এ অভিনয় করেছেন; যেখানে তিনি নূতন যাদব নামক চরিত্রে অভিনয় করেছেন, যিনি এক উচ্চাকাঙ্ক্ষী রাজনীতিবিদের কন্যা। অতঃপর তিনি ২০১৯ সালের ২১শে মার্চ তারিখে নেটফ্লিক্সে মুক্তিপ্রাপ্ত ওয়েব সিরিজ [[দিল্লি ক্রাইম|*দিল্লি ক্রাইমে'']] নীতি সিং নামক এক আইপিএস অফিসারের চরিত্রে অভিনয় করেছেন।

## তথ্যসূত্র

## বহিঃসংযোগ

* 

বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:১৯৮৫-এ জন্ম
বিষয়শ্রেণী:জামশেদপুরের ব্যক্তি
বিষয়শ্রেণী:ভারতীয় চলচ্চিত্র ও দূরদর্শন সংস্থানের প্রাক্তন শিক্ষার্থী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:ঝাড়খণ্ডের অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:উর্দু চলচ্চিত্র অভিনেত্রী
বিষয়শ্রেণী:হিন্দি টেলিভিশন অভিনেত্রী
ভাড়ারিয়া ইউনিয়ন

**ভাড়ারিয়া ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* ভাড়ারিয়া ইউনিয়ন, ধামরাই; (ঢাকা জেলা)
* ভাড়ারিয়া ইউনিয়ন, মানিকগঞ্জ সদর; (মানিকগঞ্জ জেলা)
দুলারি (অভিনেত্রী)

**দুলারি** (আসল নাম **অম্বিকা গৌতম**; ১৮ই এপ্রিল ১৯২৮ - ১৮ই জানুয়ারি ২০১৩) একজন ভারতীয় অভিনেত্রী ছিলেন। তিনি মুলত হিন্দি চলচ্চিত্রে একজন প্রধান অভিনেত্রী হিসাবে কাজ করেছিলেন। তিনি তাঁর পুরো চলচ্চিত্র জীবনে প্রায় ১৩৫টিরও অধিক চলচ্চিত্রে অভিনয় করেছেন; যার মধ্যে *[[জব পেয়ার কিসি সে হোতা হ্যায়]]* (১৯৬১), *[[মুঝে জীনে দো]]* (১৯৬৩), *[[তিসরি কসম]]* (১৯৬৭), *[[পড়োশন]]* (১৯৬৮) এবং ''দিওয়ার'' (১৯৭৫) উল্লেখযোগ্য।

## প্রারম্ভিক জীবন
দুলারি ১৯২৮ সালের ১৮ই এপ্রিল তারিখে তৎকালীন ব্রিটিশ ভারতের মহারাষ্ট্রের নাগপুরে (বর্তমানে মহারাষ্ট্রের পুনেতে) জন্মগ্রহণ করেছিলেন। তাঁর আসল নাম হচ্ছে অম্বিকা গৌতম। তিনি উত্তর প্রদেশের আওধ অঞ্চলের কান্যকুবজ ব্রাহ্মণ ছিলেন। তাঁর ডাক নাম ছিল রাজদুলারি এবং পরে তিনি তাঁর নাম হতে "রাজ" শব্দটি সরিয়ে কেবল দুলারি রাখেন; যার দ্বারা তিনি পরবর্তীতে অধিক পরিচিতি লাভ করেছিলেন।

## কর্মজীবন
বাবার অসুস্থতার কারণে কাজের সন্ধানে বাধ্য হয়ে দুলারি বোম্বে টকিজ প্রযোজিত *হামারি বাত* (১৯৪৩)-এ অভিনয়ের মধ্যে দিয়ে চলচ্চিত্র জগতে পদার্পণ করেন এবং পরের ছয় দশকে তিনি প্রায় ১৩৫টিরও বেশি চলচ্চিত্রে প্রধান অভিনেত্রীর চরিত্রে অভিনয় করেছেন। তাঁর চলচ্চিত্র জীবনের সর্বশেষ তিনি গুড্ডু ধনোয়া পরিচালিত <u>''জিদ্দি''</u> নামক চলচ্চিত্রে অভিনয় করেছিলেন।

১৯৫৩ সালে মুক্তিপ্রাপ্ত *জীবন জ্যোতি* তে অভিনীত চরিত্রটি তাঁর সবচেয়ে স্মরণীয় চরিত্র ছিল। তাঁর অন্যান্য গুরুত্বপূর্ণ চরিত্রগুলো ছিল *পতি সেবা*, *রঙিন কাহানী* (১৯৪৫)। এছাড়াও তিনি বেশ কয়েকটি গুজরাতি চলচ্চিত্রে অভিনয় করেছেন; যার মধ্যে *চুন্দি আনে চোখা* (১৯৫৭), *মঙ্গল ভেরা* (১৯৪৮) উল্লেখযোগ্য। তাঁর অভিনীত অন্যান্য চলচ্চিত্রগুলো হল *কার্যভার* (গুজরাতি চলচ্চিত্র), *আঁখ কা তারা*, *আখরি ডাকু*, *দরিন্দা*, *আহুতি*, *নাস্তিক*, *দিল্লাগি* এবং *দরওয়াজা*।

## ব্যক্তিগত জীবন
১৯৫২ সালে তিনি সাউন্ড রেকর্ডবিদ জে.বি. জগতাপের সাথে বিবাহ বন্ধনে আবদ্ধ হয়েছিলেন এবং যার ফলে তিনি নয় বছর ধরে অভিনয় জগৎ থেকে দূরে ছিলেন।

## মৃত্যু
তিনি ৮৪ বছর বয়সে মহারাষ্ট্রের পুনের এক বৃদ্ধাশ্রমে মারা যান। তিনি আলৎসহাইমারের রোগে ভুগছিলেন এবং দু'বছর ধরে শয্যাশায়ী ছিলেন। প্রবীণ অভিনেত্রী ওয়াহিদা রেহমান তাঁর বিষয়টি উত্থাপন করার পর তাঁর জীবনের শেষ বছরগুলোতে সিনেমা ও টিভি আর্টিস্টস অ্যাসোসিয়েশন (সিএনটিএএ) তাঁকে সকল প্রকারের আর্থিক সহায়তা প্রদান করেছিল। তিনি তাঁর কন্যা চারুলতা জগতাপ এবং নাতি-নাতনির (যাঁরা অস্ট্রেলিয়ায় স্থায়ীভাবে বাস করেছেন) সহায়তায় জীবিত ছিলেন।

## তথ্যসূত্র

## বহিঃসংযোগ

* 
* Dulari at Upperstall

বিষয়শ্রেণী:১৯২৭-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:১৯২৮-এ জন্ম
বিষয়শ্রেণী:আলঝেইমার রোগ থেকে মৃত্যু
গালা ইউনিয়ন

**গালা ইউনিয়ন** নামে বাংলাদেশে মোট ৩টি ইউনিয়ন রয়েছে। যথা:
* গালা ইউনিয়ন, টাঙ্গাইল সদর; (টাঙ্গাইল জেলা)
* গালা ইউনিয়ন, শাহজাদপুর; (সিরাজগঞ্জ জেলা)
* গালা ইউনিয়ন, হরিরামপুর; (মানিকগঞ্জ জেলা)
মারিয়া মতিন

**মারিয়া মতিন** একজন পাকিস্তানি-আমেরিকান সুন্দরী প্রতিযোগি যিনি ২০০৬ সালে অনুষ্ঠিত মিস পাকিস্কতান ওয়ার্ল্ড প্রতিযোগিতায় রানার্স আপ হন।

## জীবনী
মারিয়া পাকিস্তানের করাচিতে জন্মগ্রহণ করেন। যখন তার বয়স মাত্র পাঁচ বছর তখন তার পরিবার যুক্তরাষ্ট্রে পারি জমান। বর্তমানে তারা যুক্তরাষ্ট্রের স্থায়ী বাসিন্দা। মারিয়া মতিন হিউস্টন বিশ্ববিদ্যালয় থেকে উচ্চ শিক্ষা লাভ করেন। হোটেল ম্যানেজমেন্ট বিষয়ে তার ডিগ্রি রয়েছে। যুক্তরাষ্ট্রে তিনি একজন আমেরিকানকে বিয়ে করেন। বর্তমানে তারা টেক্সাসের হিউস্টনে বসবাস করছেন।

## সুন্দরী প্রতিযোগি
মিস পাকিস্তান ওয়ার্ল্ড প্রতিযোগিতায় মারিয়া শীর্ষ পাঁচ জনের মধ্যে স্থান করে নেন। তার এই সাফল্যে অনুষ্ঠান কর্তৃপক্ষ তাকে ২০০৬ সালে অনুষ্ঠিত মিস ট্যুরিজম কুইন ইন্টারন্যাশনাল পাজ্যান্ট প্রতিযোগিতায় পাকিস্তানের প্রতিনিধি হিসেবে পাঠায়। সেখানে তিনি ৮৭ টি দেশের মধ্যে মিস চ্যারিটি টাইটেল পুরস্কার জিতে নেনে।

এরপরের বছর তিনি মিস বিকিনি অব দ্যা ইউনিভার্স পাজ্যান্ট-এ অংশগ্রহণ করেন। চীনের বেইহাই-এ এটি অনুষ্ঠিত হয়। এটি পাকিস্তান ও সারা বিশ্বের মুসলিম সম্প্রদায়ের মধ্যে কিছুটা কড়া সমালোচনার জন্ম দেয়। কারণ এটিই ছিল পাকিস্তান হতে প্রথম কোন নারীর বিকিনি পাজ্যান্ট প্রতিযোগিতায় অংশগ্রহণ। এ ব্যাপারে পাকিস্তান সরকারের পক্ষ থেকে বলা হয়,

যেহেতু মারিয়া একটি ইসলামিক জাতিকে প্রতিনিধিত্ব করছিল তাই এই প্রতিযোগীতায় তাকে নিয়ে অনেক আলাপ-আলোচনাও বেশি ছিল। সভাবতই মারিয়া মতিন এই প্রতিযোগিতায় সেরা মিস প্রেস টাইটেল জিতে নেয়।

এরপরে মারিয়া মতিন পাকিস্তানের হয়ে আরো কিছু আন্তর্জাতিক পাজ্যান্ট প্রতিযোগিতায় অংশগ্রহণ করে।

## সমালোচনা

২০০৬ সালে পাকিস্তান সরকার হতে মারিয়ার বিরুদ্ধে কড়া সমালোচনা করা হয় কারণ তিনি মিস পাকিস্তান বিকিনি শব্দটি ব্যবহার করেন। কারণ মারিয়াই প্রথম কোন নারী যে ইসলামিক প্রথার বিরুদ্ধে গিয়ে কোন আন্তর্জাতিক বিকিনি বিউটি পাজ্যান্ট প্রতিযোগিতায় অংশগ্রহণ করেন। সারাবিশ্বের মুসলিম নেতারাও তার বিরুদ্ধে কথা বলেন যখন তিনি মিস প্রেস পুরস্কার পান। মারিয়াকে নিয়ে এতো কড়া সমালোচনার জন্য তিনি ২০০৭ সালের সেক্সি সাউথ এশিয়ান গার্লস পুঞ্জিকার কভারে স্থান পান।

## আরও দেখুন
* হাউস্টনে পাকিস্তান আমেরিকানদের ইতিহাস

## তথ্যসূত্র

## বহিঃসংযোগ
*Miss Pakistan World Website
*Miss Pakistan World Official Facebook Group
*Miss Pakistan World Fan page

বিষয়শ্রেণী:মুজাহির সম্প্রদায়
বিষয়শ্রেণী:পাকিস্তানি নারী মডেল
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:হাউস্টন বিশ্ববিদ্যালয়ের শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:১৯৮৪-এ জন্ম
বিষয়শ্রেণী:মিস পাকিস্তান বিজয়ী
বিষয়শ্রেণী:মার্কিন সুন্দরী প্রতিযোগিতা বিজয়ী
বিষয়শ্রেণী:মার্কিন নারী মডেল
বিষয়শ্রেণী:২১শ শতাব্দীর মার্কিন নারী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
সান্তো দোমিঙ্গো

**সান্তো দোমিঙ্গো** ( অর্থ "সাধু ডোমিনিক"), আনুষ্ঠানিকভাবে **সান্তো দোমিঙ্গো দে গুসমান**, উত্তর আমেরিকার ক্যারিবীয় সামুদ্রিক অঞ্চলের দ্বীপরাষ্ট্র ডোমিনিকান প্রজাতন্ত্রের রাজধানী এবং বৃহত্তম নগরী। জনসংখ্যার দিক দিয়ে এটি ক্যারিবীয় অঞ্চলের সর্ববৃহৎ মহানগরী। ২০১০ সালে এর জনসংখ্যা ছিল প্রায় ৯ লক্ষ ৬৫ হাজার।  ২৯০৬,৬০৭ এ বৃদ্ধি পায় যখন এর পার্শ্ববর্তী মহানগর এলাকায় অন্তর্ভুক্ত ছিল। শহরটি ডিস্ট্রাকো নাসিওনাল ("ডিএন", "ন্যাশনাল ডিস্ট্রিক্ট") এর সীমানাগুলির সাথে স্বতঃস্ফূর্ত এবং সান্তো দোমিঙ্গো প্রদেশের তিনপাশে অবস্থিত।
১৪৯৬ সালে বারাথোলোমে কলম্বাস কর্তৃক প্রতিষ্ঠিত ওজামা নদীটির পূর্ব তীরে এবং তারপর ১৫০২ সালে নদীর পশ্চিম তীরে নিকোলাস দে ওভান্দো সরানো হয়, এটি আমেরিকাতে প্রাচীনতম স্থায়ী বাসিন্দা ইউরোপীয় বসতি এবং প্রথম আসন ছিল। নিউ ওয়ার্ল্ড স্প্যানিশ ঔপনিবেশিক শাসনের সান্তো দোমিঙ্গো প্রথম বিশ্ববিদ্যালয়, ক্যাথিড্রাল, দুর্গ, মঠ এবং নিউ ওয়ার্ল্ড এর দুর্গ স্থান। ইউনেস্কো কর্তৃক শহরটির ঔপনিবেশিক অঞ্চলকে ওয়ার্ল্ড হেরিটেজ সাইট হিসাবে ঘোষণা করা হয়। ডোমিনিকান প্রজাতন্ত্রের স্বৈরশাসক রাফায়েল ট্রুজিলোর পরে রাজধানী নামকরণের পর ১৯৩৬ থেকে ১৯৬১ সাল পর্যন্ত সান্তো ডোমিঙ্গো সিউদাদ ট্রুজিলো (স্প্যানিশ ভাষায়: সজুদা তুইসিয়ো নামে পরিচিত ছিলেন। তার হত্যাকাণ্ডের পর, শহরটি তার আসল নাম পুনরায় চালু করে।

সান্তো দোমিঙ্গো শহরের ডোমিনিকান প্রজাতন্ত্রের সাংস্কৃতিক, আর্থিক, রাজনৈতিক, বাণিজ্যিক ও শিল্পকৌশল কেন্দ্র। এটি দেশের সবচেয়ে গুরুত্বপূর্ণ শিল্প শহরে অবস্থিত। সান্তো দোমিঙ্গো দেশের প্রধান বন্দর হিসেবেও কাজ করে। ওজামা নদীর মুখোমুখি শহরটির আশ্রয় বৃহত্তম জাহাজ মিটিয়ে দেয়, এবং পোর্ট ভারী যাত্রী ও মালবাহী ট্র্যাফিক উভয় পরিচালনা করে। তাপমাত্রা উচ্চ বছর বৃত্তাকার, শীতকালে সময় ঠান্ডা বাতাস সঙ্গে।

ডোমিনিকান প্রজাতন্ত্র রাজধানী দক্ষিণ ইস্পানিওরাতে ক্যারিবিয়ান সাগরের মুখোমুখি একটি বন্দর শহর। রপ্তানি পোর্ট যেমন চিনি, কোকো ইত্যাদি। ১৪৯৬ কলম্বাস ভাই বারতোলোমো প্রতিষ্ঠিত হয়। এটি স্পেনের নতুন বিশ্বযুদ্ধের মূল ভিত্তি, নিষ্পত্তি ১৫১৪ সালে আর্কিটেকচারের একটি চ্যাপেল রয়েছে, যুক্তরাষ্ট্রে সান্তো দোমিঙ্গোর প্রাচীনতম বিশ্ববিদ্যালয় (১৫৩৮ সালে প্রতিষ্ঠিত)। ১৬ শতকের প্রথম দিকে অনেকগুলি ভবন পুরাতন শহরে অবস্থিত, এটি ইউনেস্কো ওয়ার্ল্ড হেরিটেজ সাইট হিসাবে মনোনীত করা হয়। এটি ১৯৩০ সালে হারিকেন আক্রমণ দ্বারা ধ্বংস হয়, কিন্তু তারপর এটি পুনর্নির্মিত করা হয়েছিল। এটি রাষ্ট্রপতি ট্রুজিলো ডিকটেটরশিপের (1936 - ১ ৯ ৬১) সময় সিউদাদ ট্রুজিলাকে বলা হয়। ২,৫৮২ হাজার মানুষ (২০১০)

## গ্যালারী

File:View of Santo Domingo Skyline.jpg|Santo Domingo's modern architecture
File:Statue of Antonio de Montesinos, Santo Domingo D.R.jpg|Statue of Antonio de Montesino
File:Statue of Pablo Duarte at Av.John F. Kennedy.jpg|John F. Kennedy Avenue, Santo Domingo
File:Fina District Santo Domingo.jpg|Santo Domingo at night
File:Avenida Anacaona.jpg|Anacaona Avenue in Santo Domingo. Mirador del Sur park
File:Basílica Menor de Santa María CCSD 07 2017 4676.jpg|Basilica Cathedral of Santa María la Menor
File:Calle Arzobispo Meriño CCSD 07 2019 9935.jpg|Tourists in Ciudad Colonial
File:DOMREP-s-dom-panteon-innen.jpg|National pantheon


## তথ্যসূত্র

## বহিঃসংযোগ

* 

বিষয়শ্রেণী:সান্তো দোমিঙ্গো
বিষয়শ্রেণী:উত্তর আমেরিকার রাজধানী
বিষয়শ্রেণী:ক্যারিবীয় অঞ্চলের রাজধানী
বিষয়শ্রেণী:১৪৯৬-এ উত্তর আমেরিকায় প্রতিষ্ঠিত
শিমুলিয়া ইউনিয়ন

**শিমুলিয়া ইউনিয়ন** নামে বাংলাদেশে মোট ৪টি ইউনিয়ন রয়েছে। যথা:
* শিমুলিয়া ইউনিয়ন, খোকসা; (কুষ্টিয়া জেলা)
* শিমুলিয়া ইউনিয়ন, ঝিকরগাছা; (যশোর জেলা)
* শিমুলিয়া ইউনিয়ন, শিবালয়; (মানিকগঞ্জ জেলা)
* শিমুলিয়া ইউনিয়ন, সাভার; (ঢাকা জেলা)
উথলী ইউনিয়ন

**উথলী ইউনিয়ন** নামে বাংলাদেশে মোট ২টি ইউনিয়ন রয়েছে। যথা:
* উথলী ইউনিয়ন, জীবননগর; (চুয়াডাঙ্গা জেলা)
* উথলী ইউনিয়ন, শিবালয়; (মানিকগঞ্জ জেলা)